Sentenza sospiża wara li għamel ħsara l-ATM għax ma tatux il-flus
Olandiż ta' 22 sena, li jinsab fuq btala f'Malta kien akkużat li għall-ħabta tat-3.30am wettaq ħsara konsiderevoli fl-ATM tal-HSBC f'San Ġiljan. Huwa ammetta l-akkużi miġjuba kontrih, bid-difiża tgħid li mar jiġbed il-flus u għax ma rnexxielux irrabbja. Fil-Qorti ntqal li l-akkużat iddispjaċih u li kkopera mal-Pulizija mill-ewwel kif kien arrestat f'Paceville. Il-Qorti kkundannatu sena u nofs ħabs sospiżi għal sentejn u li fi żmien ġimagħtejn irid iħallas is-somma ta' aktar minn €13,300 lill-Bank għall-ħsarat li għamel.